  Мария Дмитриева Майя Бывальцева Ортчись арлэн берпуметӥ нуналаз но выль арлэн кутсконаз Удмуртиын куазь шуныт но лымыё луоз. Со сярысь улосвыл Гидрометцентрлэн пресс-службаез ивортӥз. Матысь нуналъёсы, 29-тӥ но 30-тӥ толсуре, куазь кезьыт луоз на. Уйин температура -19…-24 градусозь лэзькоз, нуназе -12…-17 градус возиськоз. Шӧдскымон лымыяны кулэ ӧвӧл. 31-тӥ толсуре шуныт кариськыны кутскоз. Уйин термометръёс -14…-19 градус возьматозы, нуназе -7…-12 градус котырын луоз. Дырын-дырын кӧня ке лымыялоз. Выль ар уе куазь небыт луоз. Температура -8…-12 градус котырын возиськоз. Ӧжыт лымыялоз. Тӧл секундскын 4-9 метре пельтоз. Выль арлэн нырысетӥ нуналаз, кӧснуналэ, -4…-8 градус котырын луоз, кӧня ке лымыялоз. 2-тӥ толсуре куазь уз воштӥськы. Нырысь-валысь чакланъёсъя, 3-5 толсуре кезьыт куазь шунытсконэн воштӥськоз, собеер выльысь кезьытскоз Лымыялоз. Толсурлэн нырысетӥ нуналъёсаз сюрес вылын лымылэсь вӧлдэт луоз. Тегъёс: куазь Тол Выльар  